laion/Wikipedia-Exotic huggingface dataset:
גלקסיית הראשן

גלקסיית הראשן (נקראת גם UGC 10214 או Arp 188) היא גלקסיית מוט ספירלית אשר נמצאת במרחק של 420 מיליון שנות אור מכדור הארץ בקבוצת הכוכבים דרקון. אחד המאפיינים הבולטים של הגלקסיה הוא קיומו של זנב אשר מוערך באורך של 280,000 שנות אור המורכב ממספר רב של כוכבים צעירים מסיביים אשר בוהקים בצביר כוכבים כחול. זנב זה הדומה לזנב ראשן הוא שהעניק לגלקסיה את שמה. מדיה וקבצים בנושא גלקסיית הראשן בוויקישיתוף גלקסיית הראשן, בבסיס הנתונים SIMBAD לגרמי שמיים אסטרונומיים ערך זה הוא קצרמר בנושא מדעי החלל. אתם מוזמנים לתרום לוויקיפדיה ולהרחיב אותו.
המשרד לבניית מכונות כלליות של ברית המועצות

המשרד לבניית מכונות כלליות של ברית המועצות (ברוסית: Министерство общего машиностроения СССР) היה המשרד הממשלתי בברית המועצות שהיה אחראי לאיחוד ותיאום בין כל ארגוני המדע והמפעלים והחברות הממלכתיות שעסקו בפיתוח טילים ומערכות עבור תוכנית החלל הסובייטית. למעשה תפקד המשרד כסוכנות החלל הסובייטית ומתוכה למעשה הוקמה בשנת 1992 סוכנות החלל הרוסית. המשרד הוקם לראשונה ב-2 באפריל 1955 כמשרד לבניית מכונות כלליות, שהתקיים עד 14 בנובמבר 1991 עת פורק והוחלף לאחר מכן על ידי סוכנות החלל הרוסית. שורשי המשרד נובעים מהקמת גופים קודמים לתיאום בתעשיית הטילים, כאשר בשנת 1921 הוקמה המעבדה לגז דינמי שעסקה בפיתוח מנועי טילים. ב-31 באוקטובר 1933 נוסד המכון הריאקטיבי שעסק בפיתוח טילים ארוכי טווח שהיוו למעשה את הגרעין למשרד שעתיד היה לתאם בין כל מפעלי פיתוח הטילים. לאחר מלחמת העולם השנייה הוקמה ב-13 במאי 1946 הוועדה המיוחדת לטכנולוגיה ריאקטיבית של ממשלת ברית המועצות אך כל הארגונים הללו התעסקו למעשה בפיתוח טילים ומנועי טילים ולא היה גוף ממשלתי שעסק בפיתוח טילים ומשגרים עבור תוכנית החלל, כשהגוף הממשלתי הראשון שהחל לעסוק בתחום זה הוקם בשנת 1955 בתור המשרד לבניית מכונות כלליות (Минобщемаш). המשרד שיתף פעולה באופן הדוק עם האקדמיה הסובייטית למדעים ופעל למעשה בתור סוכנות החלל הסובייטית. השר הראשון היה פיוטר ניקולאייביץ' גורמיקין. במאי 1957 המשרד אוחד עם המשרד לתעשייה צבאית ובשנת 1959 מונה ולדימיר צ'לומיי למהנדס הראשי של המשרד לבניית מכונות כלליות בתחום תעשיית החלל, הטילים והתעופה. ב-2 במרץ 1965 הסובייט העליון הורה להקים את המשרד מחדש ולשר מונה סרגיי אפאנסייב שכיהן כשר לבניית מכונות כלליות עד שנת 1983. באותה תקופה כיהן קרים קרימוב כראש המחלקה הראשית השלישית במשרד (כשב-1966 היה למנהל הוועדה הממלכתית לטיסות מאוישות, תפקיד שמילא עד שנת 1991). ב-1983 מונה אולג בקלאנוב לשר. ב-1988 הוא הוחלף על ידי ויטאלי דוגוז'ייב שאף הוא לא החזיק מעמד זמן רב וב-1989 הוחלף על ידי אולג שישקין שהיה השר האחרון לענייני בניית מכונות כלליות. ב-14 בנובמבר 1991 המשרד לבניית מכונות כלליות פורק וב-25 בפברואר 1992 נשיא רוסיה בוריס ילצין חתם על צו נשיאותי להקמת סוכנות החלל הרוסית (Российское космическое агентство). המשרד היה מעורב במיזמי החלל השונים של ברית המועצות, ובהם פיתוח תחנות החלל מסדרת תוכנית סאליוט ומיר, פרויקט בניית מעבורת החלל הרוסית בוראן, פיתוח משגר הלוויינים הכבד אנרגיה, וכמו כן היה שותף יחד עם משרד ההגנה של ברית המועצות באחזקת ותפעול קוסמודרום בייקונור. תוכנית החלל הסובייטית רוסקוסמוס אתר האינטרנט הרשמי של המשרד לבניית מכונות כלליות של ברית המועצות
דקוטה

האם התכוונתם ל... דקוטה (שבט) – שבט אינדיאני (תת-שבט של הסו) שישב באזורי הדקוטות. טריטוריית דקוטה – טריטוריה בצפון-מערב ארצות הברית שהתקיימה מ-2 במרץ 1861 עד 2 בנובמבר 1889. בחלוקה האחרונה שלה נוסדו ממנה המדינות דקוטה הצפונית ודקוטה הדרומית. הדקוטות – מונח הכולל את המדינות דקוטה הצפונית ודקוטה הדרומית בארצות הברית. הדקוטות (להקה) – להקת רוק בריטית דקוטה הצפונית – מדינה בארצות הברית. דקוטה הדרומית – מדינה בארצות הברית הדקוטה – בית דירות יוקרתי ומפורסם במנהטן. DC-3 דקוטה – מטוס תובלה. דודג' דקוטה – טנדר מתוצרת דודג' אשר יוצר בין השנים 2011-1986 דקוטה (זמרת) − זמרת-יוצרת בריטית.
עמוס טלמון

עמוס טלמון (נולד ב-15 באוגוסט 1952) הוא מנצח ואיש עסקים ישראלי, החל משנת 2003 הוא המנהל האמנותי של הסדרה הסימפונית הגדולה בהיכל אמנויות הבמה בהרצליה. טלמון נולד בישראל לאב יליד לודז' ולאם ילידת וינה. הוריו טיפחו בו עניין רב במוזיקה. במשך שנים רבות עבד בעסק משפחתי לסחר בינלאומי לחומרי גלם ולנייר, ואחר כך ניהל והרחיב אותו (Talmon Trading Co..Ltd Herzliya). הוא סיים תואר ראשון באוניברסיטת תל אביב. זמן רב לא מימש טלמון את כישוריו המוזיקליים. בשנת 1999, כשהיה בן 48, התחיל טלמון את הקריירה המוזיקלית שלו, אחרי לימודי ניצוח בשנות ה-90 בהדרכתם של איתי טלגם, גל אלתרוביץ' וזאב דורמן. בשנת 2000 קישר טלמון את שמו בקרן שהקים, "מלאכי המוזיקה הרצליה", שנועדה לקדם את הכישרונות המוזיקליים הצעירים בישראל. החל משנת 2003 הוא מנהל ברציפות את הסדרה הסימפונית הגדולה בהיכל אמנויות הבמה בהרצליה. במהלך שנות הקריירה שלו, בתחילת המאה ה-21 ניצח טלמון על תזמורות רבות בישראל: התזמורת הפילהרמונית הישראלית, התזמורת הסימפונית הישראלית ראשון לציון, התזמורת הסימפונית ירושלים, התזמורת הקאמרית הישראלית, תזמורת האופרה הקאמרית ובארצות רבות, למשל: התזמורת הסימפונית האיטלקית (באולם ורדי במילאנו), התזמורת הסימפונית של רשות השידור הצ'כית, התזמורת הפילהרמונית של פראג, הפילהרמונית הסלובקית בברטיסלבה, התזמורת הסימפונית של ציריך (ב"טונהאלה" של ציריך (אנ')), התזמורת הקאמרית של פירנצה, התזמורת הסימפונית של רדיו ורשה, התזמורת הפילהרמונית של מקסיקו סיטי, התזמורת הסימפונית של ניו אינגלנד (בקרנגי הול), התזמורת הסימפונית של מינכן (באולם גסטייג (אנ')), התזמורת הקאמרית של וירטמברג בהיילברון, קולגיום סינפוניקום ונטו, התזמורת הסימפונית בבלגרד, התזמורת הסימפונית של סלוניקי. הופיע גם בבייג'ינג, בטאיפיי, בסיאול, בארמניה, בפסטיבל המוזיקלי גבלה באזרבייג'ן, בפסטיבל הסתיו של טביליסי, בפסטיבל צ'סקי קרומלוב בצ'כיה ובפסטיבלים אחרים. בפעילותו כמנצח מעדיף טלמון בעיקר רפרטואר סימפוני קלאסי ורומנטי. כמו כן הוא כולל בהופעותיו מוזיקה מאת מלחינים יהודים וישראלים ומלחינים בני הארצות השונות במזרח אירופה, באסיה ובאמריקה הלטינית שבהן הופיע. טלמון היה נשוי בעבר לאורלי, פסיכולוגית, ממנה התגרש. הוא התחתן בשנית עם אשתו הנוכחית, אודליה, סוכנת נסיעות. השחקנית טל טלמון היא בתו מנישואיו הראשונים. ראיון של נבו זיו עם טל טלמון במוסף "7 לילות" ב-22.4.2016, ע' 18 ("ברירת המחדל שלי היא להיות...") עמוס טלמון, סרטונים בערוץ היוטיוב ראיון עם עמוס טלמון באתר התזמורת הסימפונית של רשות השידור בפראג, 19 באוקטובר 2009 (באנגלית) אתר הסדרה הסימפונית הגדולה, באתר הקרן "מלאכי המוזיקה" עמוס טלמון, באתר הקרן "מלאכי המוזיקה" (באנגלית) ראיון עם עמוס טלמון באתר התזמורת הסימפונית של רשות השידור בפראג, 19 באוקטובר 2009 (באנגלית)
חוליו דוס סנטוס

חוליו דניאל דוס סנטוס רודריגס (בספרדית: Julio Daniel dos Santos Rodríguez; נולד ב-7 במאי 1983 באסונסיון שבפרגוואי) הוא כדורגלן פרגוואי המשחק בסרו פורטניו בעמדת הקשר ההתקפי. דוס סנטוס גדל במועדון הפרגוואי סרו פורטניו, ובשנת 2001, כאשר היה בן 18, עלה לקבוצה הבוגרת. דוס סנטוס הפך במהרה לשחקן הרכב, וזכה עם הקבוצה בשלוש אליפויות, בשנים 2001, 2004 ו-2005. בשנת 2005 אף נבחר דוס סנטוס ככדורגלן השנה בפרגוואי. דוס סנטוס ניחן בראיית משחק מצוינת ובחוש להבקעת שערים, ובארבע השנים שלו בסרו פורטניו הבקיע 28 שערים ב-91 הופעות. הצלחתו גררה התעניינות ממועדונים באירופה, ובמהלך 2005/06 חתם דוס סנטוס בבאיירן מינכן, שם נחשב כיורש העתידי של מיכאל באלאק, שהיה צפוי לעזוב בהמשך. דוס סנטוס לא התאקלם בבאיירן מינכן, ומאמנו פליקס מגאת, הביע את חוסר שביעות רצונו מהתקדמותו של השחקן, שערך ארבע הופעות ליגה בעונת 2006/07, והופעות בודדות בליגת האלופות ובגביע הגרמני. בפגרת החורף של עונת 2006/07 הושאל דוס סנטוס לוולפסבורג לשארית העונה, אך נפצע ולא שיחק ולו משחק אחד. לקראת עונת 2007/08, פוטר פליקס מגאת מאימון באיירן מינכן והגיע מאמן חדש, אוטמאר היצפלד, והוחתמו שחקנים כפרנק ריברי, זה רוברטו, חוסה סוסה וחמיט אלטינטופ, שיצרו לדוס סנטוס תחרות בלתי אפשרית על המקום בהרכב, ועל כן דוס סנטוס יצא בעונה זו להשאלה לחצי עונה באלמריה הספרדית, שם לא שיחק כלל, ובגרמיו הברזילאית, שם ערך חמש הופעות. ביוני 2008 עזב דוס סנטוס את באיירן מינכן באופן סופי, וחתם באתלטיקו פרנאאנסה הברזילאית, שם שיחק עונה אחת והציג יכולת טובה, וזכה עם המועדון באליפות מדינת פרנה. ביוני 2009 חזר דוס סנטוס למועדון נעוריו, סרו פורטניו, והחיה את הקריירה שלו, כאשר שיחק במועדון חמש עונות נוספות והפך לשחקן מפתח. בתקופה זו זכה דוס סנטוס בשתי אליפויות, וצבר 171 הופעות ליגה בהן הבקיע 31 שערים. התקופה הארוכה בה דוס סנטוס שיחק בסרו פורטניו בשתי הקדנציות, הופכת אותו לשיאן ההופעות בכל המסגרות של המועדון בכל הזמנים. בשנת 2014 השתתף עם סרו פורטניו בקופה ליברטדורס, והבקיע חמישה שערים, ועל אף שקבוצתו הודחה בשמינית הגמר על ידי קרוזיירו, דוס סנטוס סיים את הטורניר כמלך השערים, בצוותא עם ניקולס אוליברה האורוגוואי. בדצמבר 2014 חתם דוס סנטוס בואסקו דה גאמה הברזילאית. דוס סנטוס החל לשחק בנבחרת פרגוואי בשנת 2004, והשתתף עמה בקופה אמריקה 2004, בו הבקיע שער ניצחון בשלב הבתים מול נבחרת קוסטה ריקה, ונבחרתו הודחה ברבע הגמר מול נבחרת אורוגוואי. בשנת 2006 השתתף דוס סנטוס במונדיאל 2006, שם בישל שער בניצחון 0–2 על נבחרת טרינידד וטובגו, אך פרגוואי הודחה בשלב הבתים. הטורניר הגדול האחרון בו השתתף דוס סנטוס היה קופה אמריקה 2007, ממנו הודחה פרגוואי ברבע הגמר לאחר תבוסה 0–6 לנבחרת מקסיקו. הופעתו האחרונה של דוס סנטוס במדים הלאומיים נערכה בשנת 2011. עם סרו פורטניו אליפות ליגת העל הפרגוואית (5): 2001, 2004, 2005, 2012 (אפרטורה), 2013 (קלאוסורה) עם באיירן מינכן אליפות הבונדסליגה: 2005/06 הגביע הגרמני: 2005/06 עם אתלטיקו פרנאאנסה אליפות מדינת פרנה: 2009 תארים אישיים כדורגלן השנה בפרגוואי: 2005 מלך השערים של גביע ליברטדורס: 2014 חוליו דוס סנטוס, באתר Transfermarkt חוליו דוס סנטוס, באתר Fussballdaten.de (בגרמנית) חוליו דוס סנטוס, באתר Soccerway חוליו דוס סנטוס, באתר BDFutbol חוליו דוס סנטוס, באתר WorldFootball.net חוליו דוס סנטוס, באתר National Football Teams חוליו דוס סנטוס, באתר FootballDatabase.eu פרופיל המאמן, באתר Transfermarkt
אמוניום כלוריד

אמוניום כלוריד הוא תרכובת אנאורגנית שנוסחתה הכימית היא NH4Cl. זהו מלח גבישי לבן שנמס בקלות במים. החומר מופיע בטבע בסביבת הרי געש כמינרל נדיר הקרוי Sal ammoniac, שמסיסותו הגבוהה גורמת להיעלמותו המהירה. במעבדה החומר מיוצר בתגובה כימית בין חומצה מלחית ואמוניה (בנוסחה: NH3 + HCl → NH4Cl), וכן בתהליך סולווה, המשמש לייצור נתרן פחמתי, לפי הנוסחה CO2 + 2 NH3 + 2 NaCl + H2O → 2 NH4Cl + Na2CO3 תהליך זה משמש גם לצמצום פליטת האמוניה בתהליכים תעשייתיים. בעקבות חימום אמוניום כלוריד נראה כאילו עבר המראה, אך הוא מתפרק למימן כלורי ואמוניה, בנוסחה: NH4Cl → NH3 + HCl בתגובה של אמוניום כלוריד עם בסיס (כימיה) משתחרר גז אמוניה. דוגמה, עם הבסיס נתרן הידרוקסידי (סודה קאוסטית): NH4Cl + NaOH → NH3 + NaCl + H2O תמיסות של אמוניום כלוריד מתאפיינות בחומציות קלה. לתמיסה של 5% (לפי משקל) של אמוניום כלוריד במים יש pH בטווח 4.6–6.0 השימוש העיקרי (כ-90% מהתפוקה העולמית) בחומר הוא כדשן. הוא משמש גם כתוסף מזון לאפייה שזיהויו E510, וכחומר טעם בסוגים מסוימים של הממתק שוש. במאה ה-18 שימש החומר בפירוטכניקה, ליצירת צבע ירוק בלהבה, אך הוחלף בכימיקלים בטוחים יותר והיגרוסקופיים פחות. החומר משמש גם כחומר גלם לייצור הנעה רקטית, ולכן נמנה בישראל עם החומרים הדו-שימושיים, שהעברתם לשטח רצועת עזה נתונה בפיקוח. באפריל 2016 סוכל ניסיון להבריח לרצועת עזה משלוח של ארבע טונות של אמוניום כלוריד. ב-14 בספטמבר 2023 פורסם כי במהלך חודש יולי נתפסו במכס בנמל אשדוד כ-16 טון של אמוניום כלוריד בתוך שקי גבס אשר היה מיועד להישלח לרצועת עזה. כלוריד מדיה וקבצים בנושא אמוניום כלוריד בוויקישיתוף אמוניום כלוריד, באתר אנציקלופדיה בריטניקה (באנגלית) צו הפיקוח על יצוא ביטחוני (ציוד דו-שימושי מפוקח המועבר לשטחי האחריות האזרחית הפלסטינית), (תשס"ט-2008) יואב זיתון, בדרך לעזה: סוכלה הברחת חומר כימי לייצור מאות רקטות, באתר ynet, 3 במאי 2016 מתן צורי, גד ליאור, 16 טונות של חומר לייצור רקטות שיועד לעזה נתפסו בנמל אשדוד, באתר ynet, 14 בספטמבר 2023
אריך דב מוזס

אריך דב מוֹזֶס (29 ביוני 1896 - 22 בספטמבר 1944) היה ציוני, סוחר בטקסטיל ויזם התיישבות עצמאי (שאינה קשורה למוסדות המיישבים) באזור השרון. מוזס נולד בברלין בירת גרמניה. וסיים בית ספר למסחר. עוד בחו"ל הכין תוכנית התיישבות, המבוססת על רעיונות של דוד (דייוויס) טריטש, ומשלבת תעשייה וחקלאות. לשם כך, אסף מוזס כספים בגרמניה ואף גייס אנשי מקצוע בתחום הטקסטיל בלודז'. בשנת 1924 עלה לארץ ישראל, ורכש, בשיתוף עם שני יזמים נוספים שטח של 250 דונם, עליו הוקמה המושבה רמתיים (כיום - חלק מהוד השרון), שם בנה את ביתו. את הונו השקיע ביצירת משק מעורב, בהתאם לתוכניתו. בשנת 1928 פנה מוזס למכריו בגרמניה וניסה לשכנע אותם לעלות לארץ ולהתיישב בה על פי תוכניתו של דייוויס טריטש. בשנת 1933 הצליח להקים את רמות השבים, יישוב של עולים בעלי אמצעים ממרכז אירופה, שאינם קשורים במוסדות המיישבים, הצמוד להוד השרון דהיום. חמש שנים מאוחר יזם את הקמת המושבה רמת הדר ליד רמתיים, עבור העולים הגרמנים (גם היא מהווה כיום חלק מהוד השרון). פטירתו בגיל 48 קטעה את תוכניותיו הנוספות. למוזס נולדו בארץ שני בנים: דוד ובנימין. דוד נפטר בגיל צעיר יחסית. בנימין גדל והלך בדרך אביו כשפעל ליישוב הארץ, ולמד גננות בבית הספר החקלאי במקווה ישראל. לימים נשא בנימין לאשה את מטילדה שרם, ממנה נולדו להם שלושה בנים ובת. הוא נודע כאדם טוב לב ואנשים רבים שאלו בעצותיו הטובות. בגיל חמישים לערך הפך בנימין לאדם מאמין, והחל בלימוד וקיום תורה ומצוות. בנימין מוזס נפטר בשנת 2015 בירושלים, ישראל. דוד תדהר (עורך), "דב (אריך) מוזס", באנציקלופדיה לחלוצי הישוב ובוניו, כרך ו (1955), עמ' 2531
רונה

האם התכוונתם ל... רונה – אות באלפבית הרוני רונה (דנמרק) – העיירה המרכזית בבורנהולם, דנמרק רונה (שיר) – שיר מאת סמיר שוקרי אישים: אוסי רונה – מנצח ומלחין פיני אריה רונה – איש חיל הים הישראלי הולגר רונה – טניסאי דני טטיאנה דה רונה – עיתונאית וסופרת צרפתייה רון אישים ששמם הפרטי הוא רונה
תוכנית מאוחסנת

תוכנית מאוחסנת הוא עיקרון במחשוב אשר לפיו פקודות תוכנה מאוחסנות בזיכרון האלקטרוני, שהוא אותו מקום שבו מאוחסנים הנתונים עליהם פועלת התוכנה. דבר זה חוסך יצירת שני מנגנונים שונים לטיפול במידע בנפרד ובפקודות בנפרד, כפי שהיה במחשבים שונים בהיסטוריה שלא פעלו על פי עיקרון זה. עיקרון זה מופיע באופן תאורטי כבר בשנת 1936 במכונת טיורינג האוניברסלית. ג'ון פון נוימן השתמש בעיקרון זה בפיתוח מחשב ה-EDVAC ב-1945. המודל כפי שהגדיר אותו פון נוימן משמש כמעט בכל המחשבים שנבנו מאז ועד היום ומוכר כארכיטקטורת פון נוימן. תוכנית מאוחסנת, באתר אנציקלופדיה בריטניקה (באנגלית) *Stored-program Computers, Computer Architecture: A Minimalist Perspective ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
מחזור הבאה-ביצוע

מחזור הבאה וביצוע (נקרא גם מחזור הבאה-פענוח-ביצוע ובאנגלית: Fetch-Execute Cycle ו-Fetch-decode-execute Cycle, בהתאמה) הוא מחזור הפעולות שמבצע מעבד מחשב. הפעולות הן: הבאת הפקודה על ידי יחידת הבקרה מהכתובת הרצויה בזיכרון המחשב (הכתובת נמצאת באוגר מונה התוכנה). פענוח הפקודה על ידי יחידת הבקרה לאחר העתקתה לאוגר ההוראות, כדי לפענח מה היא אמורה לבצע. ביצוע הפקודה בפועל על ידי יחידת הביצוע על נתונים שונים במחשב. פעולות אלו מתבצעות ברצף החל מרגע הדלקת המחשב ועד לכיבויו. מחזור אפיק אוגר (מחשבים) מדיה וקבצים בנושא מחזור הבאה-ביצוע בוויקישיתוף אלקטרוניקה ומחשבים: מבוא להנדסת מחשבים – מבוא למיקרומחשבים ולמיקרומעבדים – מאת שרה פולק The fetch-decode-execute cycle The Fetch Execute Cycle באתר יוטיוב PC ‏– Program Counter. ראו אוגר (מחשבים). IR – ‏Instruction Register. ראו אוגר (מחשבים). ערך זה הוא קצרמר בנושא מדעי המחשב. אתם מוזמנים לתרום לוויקיפדיה ולהרחיב אותו.
שדה אבקייק

שדה אבקייק (בערבית: حقل بقيق וגם ابقيق; תעתיק מדויק: שדה בקיק או אבקיק, באנגלית: Abqaiq field) הוא שדה נפט השוכן בסמוך לעיר אבקייק (אנ') (שהוקמה בעקבות גילויו), המרוחקת 75 קילומטרים דרומית-מערבית מדמאם שבמחוז א-שרקייה (אנ'), ערב הסעודית. השדה התגלה ב-1940 על ידי חברת עראמקו האמריקאית, וכיום נמצא בבעלותה של חברת הנפט הממלכתית של סעודיה, עראמקו הסעודית. הוא משתרע על שטח של כ-59 ק"מ אורך על 11 ק"מ רוחב. המתקן לעיבוד נפט (oil processing plant) באבקייק היווה יעד למתקפת הטרור הכושלת של אל-קאעידה ב-24 בפברואר 2006. ב-2019 הותקפו מתקני נפט באבקייק, דבר שגרם לצמצום היקף תפוקת הנפט של סעודיה בחצי. Matthew Simmons, Twilight in the Desert: The Coming Saudi Oil Shock and the World Economy, John Wiley & Sons, Inc, 2005. אבקייק, באתר אנציקלופדיה בריטניקה (באנגלית) Simon Henderson, "Al-Qaeda Attack on Abqaiq: The Vulnerability of Saudi Oil", The Washington Institute for Near East Policy, 28 February, 2006. המתקן נועד ל"ניקיון" ראשוני של נפט גולמי, קרי להסיר ממנו מים, גז טבעי, אדמה, מימן גופרתי, ולהפחית לחץ אדים, וזאת כדי לאפשר שינועו הבטוח במיכליות. המתקן נחשב לגדול בממלכה ומעבד גם נפט גולמי שמופק משדה גוואר הקרוב שנחשב לשדה הנפט הגדול בעולם. יצוין כי בספטמבר 2015 סיכלו כוחות הביטחון הסעודיים ניסיון לפגוע במתקן ביטחוני באבקייק אך לא ברור אם האירוע התרחש בקרבת מתקני הנפט. דפנה מאור, הנפט מזנק ב-12% בעקבות המתקפה בסעודיה; טראמפ מזהיר את איראן, באתר TheMarker‏, 16 בספטמבר 2019 ערך זה הוא קצרמר בנושא נפט וגז ובנושא ערב הסעודית. אתם מוזמנים לתרום לוויקיפדיה ולהרחיב אותו.
אופרנד

אוֹפֵּרַנְדּ במתמטיקה ובשפות מחשב, הוא הנתון עליו פועל אופרטור. האופרטור הוא הפעולה שמתבצעת (לדוגמה פעולה אריתמטית, לוגית או השמה) על האופרנד. ברוב השפות אין הגבלה על מספר האופרנדים הניתנים לשימוש, אך יש כאלו המגבילות זאת, כמו שפות סף בהן מספר האופרנדים מוגבל ל-2 לכל היותר. אופרנד בלקסיקון מחשבים ומערכות מידע, באתר מעות אופרנד, באתר MathWorld (באנגלית) ערך זה הוא קצרמר בנושא מתמטיקה ובנושא מדעי המחשב. אתם מוזמנים לתרום לוויקיפדיה ולהרחיב אותו.
רודולפו קרדוסו

רודולפו אסטבן קרדוסו (בספרדית: Rodolfo Esteban Cardoso, נולד ב-17 באוקטובר 1968 באסול שבארגנטינה) הוא כדורגלן עבר ארגנטינאי ששיחק בעמדת הקשר ההתקפי. פרט למספר שנים בודדות בליגה הארגנטינאית, העביר קרדוסו את רוב הקריירה שלו בליגת הבונדסליגה הגרמנית. לזכותו 8 הופעות במדי נבחרת ארגנטינה. לאחר פרישתו ממשחק פעיל עבר קרדוסו לעסוק באימון, ובין השנים 2008 ו-2014 אימן את קבוצת המילואים של המבורג. קרדוסו שיחק בנוער של אסטודיאנטס לה פלאטה הארגנטינאית, ובשנת 1987 החל לשחק בקבוצה הבוגרת של המועדון. בשנת 1989 חתם בפ.צ. הומבורג, ששיחקה אז בליגת הבונדסליגה, ונשר עמה אל הבונדסליגה השנייה. קרדוסו נשאר בהומבורג שלוש עונות נוספות והציג יכולת טובה מאוד, אך לא הצליח להעפיל עם המועדון בחזרה אל הבונדסליגה. לקראת עונת 1993/94 חתם קרדוסו בשורות פרייבורג שרק עלתה לבונדסליגה, והחל להציג יכולת גבוהה ולהבקיע במספרים דו ספרתיים. בעונתו הראשונה בפרייבורג, 1993/94, קרדוסו הבקיע 12 שערים, ופרייבורג ניצלה מירידה בזכות הפרש שערים טוב יותר משל נירנברג שירדה. בעונת 1994/95 הפכה פרייבורג להפתעה הגדולה של העונה, כאשר קרדוסו, שהבקיע 16 שערים באותה עונה, בצוותא עם חבריו לקישור ולהתקפה, ירג היינריך, אובה שפייס וינס טוט, סיימו במקום השלישי בבונדסליגה, ואף השיגו ניצחון יוקרתי בתוצאה 5-1 על באיירן מינכן, במשחק בו קרדוסו הבקיע שער. לקראת עונת 1995/96 חתם קרדוסו בוורדר ברמן, אך עונה זו הייתה מאכזבת הן עבור קרדוסו, שהבקיע שני שערים בלבד, והן עבור הקבוצה שסיימה רק במקום התשיעי בבונדסליגה, לאחר מספר עונות בצמרת הגבוהה. את עונת 1996/97 החל קרדוסו בורדר ברמן, אך עבר במהלכה להמבורג. בשתי העונות הראשונות קרדוסו פתח בהרכב במרבית המשחקים, אך לא הצליח להגיע למספרים מפרייבורג, וחזר לארגנטינה, שם הושאל מהמבורג תחילה לבוקה ג'וניורס, ואחר כך לאסטודיאנטס לה פלאטה. לקראת עונת 1999/00 חזר קרדוסו להמבורג, ובעונת החזרה שלו הבקיע שמונה שערים, וסייע לקבוצה לסיים במקום השלישי בבונדסליגה. בשתי העונות הבאות קרדוסו סבל מפציעות ומיעט מאוד לשחק, אך בעונת 2002/03 הופיע 22 פעמים וסייע להמבורג לסיים רביעית בבונדסליגה. בתום עונת 2003/04 פרש קרדוסו ממשחק פעיל לאחר 111 הופעות ליגה ו-17 שערים במדי המבורג, והשתלב בצוות האימון של המועדון. לקרדוסו שמונה הופעות במדי נבחרת ארגנטינה, עמה השתתף בקופה אמריקה 1997, ממנו הודחה ארגנטינה ברבע הגמר לאחר הפסד 2-1 לנבחרת פרו. עם פרישתו ממשחק פעיל, השתלב קרדוסו בצוות האימון של המבורג, ומילא בו מספר תפקידים. בין השנים 2008 ו-2014 שימש בתור מאמן קבוצת המילואים של המבורג, ולתקופה קצרה גם אימן את הקבוצה הבכירה. לאחר מכן אימן קבוצות נוער של המבורג. מדיה וקבצים בנושא רודולפו קרדוסו בוויקישיתוף רודולפו קרדוסו, באתר Transfermarkt רודולפו קרדוסו, באתר Fussballdaten.de (בגרמנית) רודולפו קרדוסו, באתר WorldFootball.net רודולפו קרדוסו, באתר National Football Teams רודולפו קרדוסו, באתר FootballDatabase.eu פרופיל המאמן, באתר Transfermarkt
משוואת לפלס

משוואת לפלס היא משוואה דיפרנציאלית חלקית מהצורה ∇ 2 f = 0 {\displaystyle \nabla ^{2}f=0} כאשר ∇ 2 {\displaystyle \nabla ^{2}} הוא אופרטור הלפלסיאן. המשוואה קרויה על שם המתמטיקאי הצרפתי פייר-סימון לפלס ויש לה שימושים רבים בפיזיקה. מהווה מקרה פרטי של משוואת פואסון. פונקציה המקיימת את משוואת לפלס נקראת פונקציה הרמונית. משוואת לפלס היא משוואה דיפרנציאלית אליפטית, ולכן פונקציות הרמוניות, שהן פתרונותיה, הן אנליטיות. משוואת לפלס בשני ממדים בקואורדינטות קרטזיות היא: ∇ 2 f = ∂ 2 f ∂ x 2 + ∂ 2 f ∂ y 2 = 0 {\displaystyle \nabla ^{2}f={\frac {\partial ^{2}f}{\partial x^{2}}}+{\frac {\partial ^{2}f}{\partial y^{2}}}=0} משוואת לפלס סימטרית במקרים הבאים: ביחס להזזה של הצירים, כלומר אם   u ( x , y ) {\displaystyle \ u(x,y)} הרמונית, גם   u ( x − a , y − b ) {\displaystyle \ u(x-a,y-b)} הרמונית; ביחס לסיבוב של הצירים, כלומר אם   u ( r , θ ) {\displaystyle \ u(r,\theta )} הרמונית, גם   u ( r , θ + γ ) {\displaystyle \ u(r,\theta +\gamma )} הרמונית; ביחס לנירמול המשתנים, כלומר אם   u ( x , y ) {\displaystyle \ u(x,y)} הרמונית, גם   u ( x δ , y δ ) {\displaystyle \ u({\frac {x}{\delta }},{\frac {y}{\delta }})} הרמונית. כאשר   a , b , γ , δ {\displaystyle \ a,b,\gamma ,\delta } כולם קבועים. משוואת לפלס מופיעה בתחומים שונים בפיזיקה, לדוגמה: פוטנציאל חשמלי באזור ריק ממטענים, מקיים את משוואת לפלס. התפלגות הטמפרטורה של גוף במצב יציב מקיימת את משוואת לפלס. באנליזה מרוכבת, הרכיבים הממשי והמדומה של כל פונקציה אנליטית מקיימים את משוואת לפלס. תוצאה זו נובעת ממשוואות קושי-רימן ומכך שגזירות פונקציה אנליטית פעם אחת מספיקה כדי להסיק גזירותה אינסוף פעמים (כדי שהנגזרות החלקיות השניות המעורבות יהיו שוות). בנוסף, לפונקציה u {\displaystyle u} המקיימת את משוואת לפלס (הנקראת גם פונקציה הרמונית) ניתן לעיתים למצוא פונקציה הרמונית צמודה v {\displaystyle v} , כלומר כך שהפונקציה המרוכבת u + i v {\displaystyle u+iv} תהיה אנליטית. פונקציה כזו קיימת באופן נקודתי בתחום פתוח, אך קיומה באופן גלובלי לא מובטח. משפט מאנליזה מרוכבת קובע כי תחום הוא תחום פשוט קשר אם ורק אם לכל פונקציה הרמונית יש הרמונית צמודה לה בכל התחום. משוואות קושי-רימן פונקציה אנליטית משוואת פואסון גרעין פואסון הרמוניות ספריות מדיה וקבצים בנושא משוואת לפלס בוויקישיתוף משוואת לפלס, באתר MathWorld (באנגלית) משוואת לפלס, באתר אנציקלופדיה בריטניקה (באנגלית) ערך זה הוא קצרמר בנושא מתמטיקה ובנושא פיזיקה. אתם מוזמנים לתרום לוויקיפדיה ולהרחיב אותו.
מנומר (סכמת הסוואה)

מנומר (באנגלית: Tigerstripe, פסי טיגריס) הוא הכינוי לסכמת הסוואה שפותחה עבור שימוש ללחימה מטווח קרוב בג'ונגלים צפופים. השם "מנומר" הרווח בעברית נובע מהדמיון של ההסוואה לפסיו של הטיגריס, שלעיתים מתורגם באופן שגוי לנמר (בפועל, לנמר אין פסים אלא חברבורות). היא כוללת פסים צרים שנראים כמו משיכות מכחול של ירוק וחום, ופסים רחבים הנראים כמשיכות מכחול של שחור מודפס על גוון בהיר של זית או חאקי. הסכמה מבוססת ככל הנראה על סכמת "לטאה" (Lizard), שהייתה בשימוש בקרב כוחות האימפריה הקולוניאלית הצרפתית בהודו-סין. הסכמה המנומרת פותחה לאחר שהוכרה עצמאותה של הודו-סין, בידי צבא דרום וייטנאם. בתקופת מלחמת וייטנאם אומצה הסכמה בידי הכוחות המזוינים של ארצות הברית. במהלך המלחמה ולאחריה, אומצה הסכמה גם בידי מספר מדינות אסייתיות נוספות. ארגון הטרור טיגריסי השחרור של טאמיל אילם שפעל בסרי לנקה, אימץ את סכמת ההסוואה המנומרת במדים הרשמיים שהונפקו לפעיליו. עם זאת, המדים הללו היו שונים מאוד מהסכמה המנומרת הקלאסית של מלחמת וייטנאם. הפסים שלהם היו קטנים יותר, ולרוב אופקיים. הסכמה גם הייתה בשימוש בקרב הכוחות האמריקאיים והבריטיים בעיראק ואפגניסטן. חיילי צבא מזרח טימור במדים מנומרים אנשי חיל הים הפיליפיני מטוס קרב מדגם F-16 פייטינג פלקון מוסווה בסכמה מנומרת חייל אמריקאי בווייטנאם חיילים אמריקאים בווייטנאם במדים מנומרים לטאה (סכמת הסוואה) פלקטרן הסוואה צבאית מדיה וקבצים בנושא מנומר בוויקישיתוף
לאנדו קלריסיאן

לאנדו קלריסיאן (באנגלית: Lando Calrissian) הוא דמות בזיכיון המדיה "מלחמת הכוכבים". הוא היה חבר של האן סולו להימורים בטטואין, והבעלים הקודם של המילניום פלקון ולפני עלילת הסרט "תקווה חדשה" הם נפרדו, ולאנדו הקים את עיר העננים, עיר כרייה שנמצאת בפלנטה בספין. בבספין לוק סקייווקר ערך עם דארת' ויידר את הקרב שבו לוק איבד את ידו הימנית בסרט האימפריה מכה שנית. בסרט "שובו של הג'דיי" לאנדו עבר לצד של המורדים, ועזר לחלץ את האן סולו מג'אבה ההאט ופוצץ את כוכב המוות השני. בסרט התשיעי, "עלייתו של סקייווקר", לאנדו מציל את ריי וחבריה מחיילי המסדר הראשון. כשמציעים לו להצטרף למחתרת הוא מסרב. בהמשך הוא חוזר לבסיס המורדים, מנחם את פו ששבור ממותה של ליאה ומגייס אנשים נוספים למלחמה האחרונה נגד צבא המשחתות של פלפטין. מדיה וקבצים בנושא לאנדו קלריסיאן בוויקישיתוף